ddrg/super_eurlex huggingface dataset:
SL Uradni list Evropske unije C 41/3

Obvestilo Ministrstva za gospodarski razvoj Italijanske republike na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2014/C 41/03

Ministrstvo za gospodarski razvoj sporoča, da je od družbe Enel Longanesi Developments Srl, ki posluje pod imenom „GALLIA“, prejelo vlogo za pridobitev dovoljenja za raziskovanje ogljikovodikov na območju, ki se nahaja v deželi Lombardija, natančneje v pokrajini Pavia, in ga določajo loki poldnevnikov in vzporednikov, katerih točke so opredeljene z naslednjimi zemljepisnimi koordinatami:

Točke Zemljepisne koordinate Zemljepisna dolžina Z Monte Mario Zemljepisna širina S a – 3°48′ 45°08′ b – 3°34′ 45°08′ c – 3°34′ 45°04′ d – 3°48′ 45°04′

Navedene koordinate so določene na podlagi nacionalne kartografije inštituta Istituto Geografico Militare (I.G.M.) – stran 58 zemljevida Italije v merilu 1:100 000.

Na podlagi te razmejitve je površina geografskega območja 135,60 km2.

V skladu z zgoraj navedeno direktivo, členom 4 Zakonodajnega odloka št. 625 z dne 25. novembra 1996, Ministrskim odlokom z dne 4. marca 2011 in Direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim konkurenčnim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za iskanje je pristojno Ministrstvo za gospodarski razvoj (Oddelek za energetiko, Generalni direktorat za rudninske in energijske vire, enota VI).

Pravila za podelitev rudarske pravice so podrobneje opredeljena v naslednjih aktih:

Zakonu št. 613 z dne 21. julija 1967, Zakonu št. 9 z dne 9. januarja 1991, Zakonodajnem odloku št. 625 z dne 25. novembra 1996, Ministrskem odloku z dne 4. marca 2011 in Direktorskem odloku z dne 22. marca 2011.

Vloge je treba vložiti v 3 mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Vloga se lahko vloži tudi po certificirani elektronski pošti, ki mora vsebovati vso dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov „ene.rme.div.6@pec.sviluppoeconomico.gov.it“.

V skladu s točko 2 Priloge A k Odloku predsednika ministrskega sveta št. 22 z dne 22. decembra 2010 celotni postopek izdaje dovoljenja za raziskovanje ne traja več kot 180 dni.
SL Uradni list Evropske unije C 375/1

Izjava v zvezi z Uredbo (EU) št. 1301/2013 Evropskega parlamenta in Sveta z dne 17. decembra 2013 o Evropskem skladu za regionalni razvoj in posebnih določbah glede cilja naložbe za rast in delovna mesta ter razveljavitvi Uredbe (ES) št. 1080/2006 (1)

2013/C 375/01

Izjava Komisije o členu 11(2)

Komisija soglaša s ciljem, ki ga je izrazil Evropski parlament o poenostavitvi postopkov o državni pomoči, kar zadeva pomoč za tekoče poslovanje, ki se zagotovi podjetjem s sedežem v najbolj oddaljenih regijah, kar je povezano s povračilom dodatnih stroškov, ki nastanejo zaradi posebnih ekonomskih in socialnih razmer v takšnih regijah.

V skladu s predlogom prihodnje uredbe o splošni skupinski izjemi (GBER), ki so jo nedavno objavile službe Komisije, bi se pomoč za tekoče poslovanje, katere namen je povračilo nekaterih dodatnih stroškov upravičencem s sedežem v teh regijah, obravnavala kot skladna s pravili notranjega trga pod pogoji, ki jih ta določajo, ter bi bila zato opravičena od obveznosti poročanja iz člena 108(3) PDEU. Komisija meni, da bo to zagotovilo dobro podlago za uresničitev želene poenostavitve, in bo v celoti upoštevala vse ugotovitve, ki jih bo prejela od držav članic med sedanjim postopkom posvetovanja pred sprejetjem uredbe v letu 2014.

(1) UL L 347, 20.12.2013, str. 289.
SL Uradni list Evropske unije C 295/4

Obvestilo Ministrstva za okolje Slovaške republike v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 295/05

Ministrstvo za okolje Slovaške republike obvešča, da je dne 6. avgusta 2013 prejelo prošnjo za določitev raziskovalnega območja za geološke raziskave in preučitev nahajališč vnetljivega zemeljskega plina (ogljikovodikov) na območju „Trnava“ za obdobje štirih let.

Predlagano raziskovalno območje je veliko 791,3 km2, nahaja pa se na območjih imenovanih Galanta, Hlohovec, Piešťany, Trnava, Pezinok in Senec ter je razmejeno z linijami, ki povezujejo točke (s čimer oblikujejo zaprt geometrijski lik z ravnimi stranicami).

Številke in koordinate točk, ki razmejuje raziskovalno območje

Točke Y X 1. 535 913,88 1 275 425,97 2. 543 879,19 1 267 007,48 3. 560 136,84 1 273 899,13 4. 560 840,59 1 271 022,93 5. 539 436,01 1 240 922,74 6. 525 580,37 1 240 731,63 7. 518 150,87 1 245 972,29 8. 524 977,17 1 262 581,14 9. 530 537,18 1 263 562,82 10. 532 190,00 1 265 255,96 11. 532 190,00 1 266 868,47 12. 528 682,79 1 265 336,58 13. 531 888,34 1 271 726,67 14. 534 940,73 1 275 425,97

Zgornje točke so bile določene s pomočjo koordinat iz koordinatnega sistema Enotne trigonometrične katastrske mreže Slovaške republike.

Podjetja, ki se zanimajo za določitev raziskovalnega območja za vnetljiv zemeljski plin (ogljikovodiki), lahko vložijo konkurenčne vloge v 90 dneh od objave tega obvestila. Vloge, ki bodo prispele po tem roku, ne bodo upoštevane.

Ministrstvo za okolje Slovaške republike bo sprejelo odločitev o vlogah najpozneje v šestih mesecih po poteku zgoraj navedenega roka in bo o njej obvestilo vse vlagatelje.

Vloge morajo vsebovati osnovne podatke, določene v členu 23(5) Zakona št. 569/2007 o geoloških dejavnostih (geološki zakon), kot je bil spremenjen in objavljen 25. oktobra 2007 v Zbirki zakonov Slovaške republike (Zbierka zákonov Slovenskej republiky), kakor tudi informacije o tehničnih in finančnih zmogljivostih podjetja. Vloge, ki ne bodo vsebovale teh podatkov, ne bodo ocenjene.

Vloge za določitev raziskovalnega območja se pošljejo v pisni obliki, slovaščini in zapečateni ovojnici ter z oznako „Konkurenčný návrh PÚ Trnava“ na naslov:

Ministerstvo životného prostredia Slovenskej republiky Sekcia geológie a prírodných zdrojov Námestie Ľudovíta Štúra 1 812 35 Bratislava SLOVENSKO/SLOVAKIA

Podrobnejše informacije so na voljo na Ministrstvu za okolje Slovaške republike (Oddelek za državno geološko upravo), telefon +421 257783111 / 108.

E-naslov: Erika.benakova@enviro.gov.sk
SL Uradni list Evropske unije C 112/7

Obvestilo Ministrstva za gospodarski razvoj Republike Italije na podlagi člena 3(2)(b) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 112/04

Ministrstvo za gospodarski razvoj sporoča, da je od družbe Apennine Energy Spa, prejelo vlogo, znano pod imenom „Tardiano“, za pridobitev dovoljenja za raziskovanje ogljikovodikov na območju, ki se nahaja v deželah Bazilikata in Kampanija, natančneje v pokrajinah Potenza in Salerno, in ga določajo loki poldnevnikov in vzporednikov, katerih točke so navedene z naslednjimi zemljepisnimi koordinatami:

Točke zemljepisna dolžina V Monte Mario Zemljepisna širina S A 3°22′ 40°20′ B 3°23′ 40°20′ C 3°23′ 40°18′ D 3°22′ 40°18′ E 3°22′ 40°14′ F 3°27′ 40°14′ G 3°27′ 40°13′ H 3°28′ 40°13′ I 3°28′ 40°12′ L 3°29′ 40°12′ M 3°29′ 40°11′ N 3°30′ 40°11′ O 3°30′ 40°09′ P 3°27′ 40°09′ Q 3°27′ 40°08′ R 3°24′ 40°08′ S 3°24′ 40°09′ T 3°22′ 40°09′ U 3°22′ 40°10′ V 3°21′ 40°10′ Z 3°21′ 40°11′ A' 3°20′ 40°11′ B' 3°20′ 40°12′ C' 3°19′ 40°12′ D' 3°19′ 40°13′ E' 3°14′ 40°13′ F' 3°14′ 40°16′ G' 3°15′ 40°16′ H' 3°15′ 40°17′ I' 3°18′ 40°17′ L' 3°18′ 40°18′ M' 3°21′ 40°18′ N' 3°21′ 40°19′ O' 3°22′ 40°19′

Navedene koordinate so določene na podlagi nacionalne kartografije inštituta Istituto geografico militare (I.G.M.) – stran 210 zemljevida Italije v merilu 1:100 000.

Na podlagi te razmejitve je površina geografskega območja 212,40 km2.

V skladu z zgoraj navedeno direktivo, členom 4 zakonodajnega odloka št. 625 z dne 25. novembra 1996, ministrskim odlokom z dne 4. marca 2011 in direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim konkurenčnim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za raziskovanje je pristojno Ministrstvo za gospodarski razvoj (Oddelek za energetiko, Generalni direktorat za rudninske in energetske vire).

Pravila za podelitev rudarske pravice so podrobneje opredeljena v naslednjih določbah:

zakona št. 613 z dne 21. julija 1967; zakona št. 9 z dne 9. januarja 1991; uredbe z zakonsko močjo št. 625 z dne 25. novembra 1996; ministrskega odloka z dne 4. marca 2011 in direktorskega odloka z dne 22. marca 2011.

Vloge je treba vložiti v treh mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello sviluppo economico Dipartimento per l’energia Direzione generale per le risorse minerarie ed energetiche Divisione VI Via Molise 2 00187 Roma RM ITALIA

Vloga se lahko vloži tudi po elektronski pošti, ki mora vsebovati vso dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov „ene.rme.div.6@pec.sviluppoeconomico.gov.it“.

V skladu s točko 2 Priloge A k odloku predsednika ministrskega sveta št. 22 z dne 22. decembra 2010 postopek izdaje dovoljenja za raziskovanje skupno ne traja več kot 180 dni.
SL Uradni list Evropske unije C 370/6

Obvestilo osebam in subjektom, za katere veljajo omejevalni ukrepi iz Sklepa Sveta 2012/739/SZVP in Uredbe Sveta (EU) št. 36/2012, kot se izvaja z Izvedbeno uredbo Sveta (EU) št. 1117/2012, o omejevalnih ukrepih glede na razmere v Siriji

2012/C 370/04

SVET EVROPSKE UNIJE

Osebe in subjekte, navedene v prilogah I in II k Sklepu Sveta 2012/739/SZVP (1) in v prilogah II in IIa k Uredbi Sveta (EU) št. 36/2012, kot se izvaja z Izvedbeno uredbo Sveta (EU) št. 1117/2012 (2), o omejevalnih ukrepih glede na razmere v Siriji, obveščamo o naslednjem:

Svet Evropske unije je sklenil, da bi morali biti osebe in subjekti iz navedenih prilog še naprej uvrščeni na seznam oseb in subjektov, za katere veljajo omejevalni ukrepi iz Sklepa 2012/739/SZVP in Uredbe (EU) št. 36/2012, kot se izvaja z Uredbo (EU) št. 1117/2012, o omejevalnih ukrepih glede na razmere v Siriji.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic kot je navedeno na spletnih mestih iz Priloge III k Uredbi (EU) št. 36/2012, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 16 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam pošljejo skupaj z dokazili Svetu, in sicer na naslov:

Council of the European Union General Secretariat DG C — Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 330, 30.11.2012, str. 21.

(2) UL L 330, 30.11.2012, str. 9.
—

na sporočilo Komisije z naslovom „Akcijski načrt o darovanju in presajanju organov (2009–2015): krepitev sodelovanja med državami članicami“ (1), ki opredeljuje deset prednostnih ukrepov, s katerimi naj bi državam članicam pomagali pri obravnavanju treh glavnih izzivov v zvezi z darovanjem in presajanjem organov, in sicer: (1) povečanje razpoložljivosti organov, (2) izboljšanje učinkovitosti in dostopnosti sistemov za presajanje organov ter (3) izboljšanje kakovosti in varnosti;
SL Uradni list Evropske unije C 137/12

Abdelkarim Hussein Mohamed AL NASSER, Ibrahim Salih Mohammed AL-YACOUB, Hasan IZZ-AL-DIN (alias GARBAYA, Ahmed; alias SA-ID; alias SALWWAN, Samir), Khalid Shaikh MOHAMMED (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), Gama'a Al-Islamiyya (alias Al-Gama'a al-Islamiyya, Islamic Group — IG, Islamistična skupina), Holy Land Foundation for Relief and Development (Fundacija Svete dežele za pomoč in razvoj), National Liberation Army (Ejército de Liberación Nacional, Nacionalna osvobodilna vojska), Popular Front for the Liberation of Palestine (PFLP, Ljudska fronta za osvoboditev Palestine), Popular Front for the Liberation of Palestine-General Command (alias PFLP-General Command, Ljudska fronta za osvoboditev Palestine – glavno poveljstvo), Revolutionary Armed Forces of Colombia (FARC, Oborožene revolucionarne sile Kolumbije) in Shining Path (Sendero Luminoso, SL, Sijoča pot), ki so vključeni na seznam iz Izvedbene uredbe Sveta (EU) št. 1375/2011 (1), so obveščeni o naslednjem

2012/C 137/03

Uredba Sveta (ES) št. 2580/2001 z dne 27. decembra 2001 določa, da se zamrznejo vsa denarna sredstva, drugo finančno premoženje in gospodarski viri, ki pripadajo zadevnim osebam, skupinam in subjektom, ter da se jim nobena denarna sredstva, drugo finančno premoženje in gospodarski viri ne smejo dati v razpolaganje, bodisi neposredno ali posredno.

Svet je prejel nove informacije, ki so pomembne za uvrstitev navedenih oseb in skupin na seznam. Ob upoštevanju teh novih informacij je utemeljitve ustrezno spremenil.

Zadevne osebe in skupine lahko Svetu predložijo zahtevek za pridobitev posodobljene utemeljitve, na podlagi katere so bili obdržani na zadevnem seznamu. Zahtevke je treba poslati na naslednji naslov:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Takšen zahtevek je treba predložiti v treh tednih od datuma objave tega uradnega obvestila.

Zadevne osebe in skupine lahko Svetu na zgornji naslov kadar koli skupaj z vsemi dokazili pošljejo zahtevek za ponovno preučitev odločitve, da se vključijo na seznam in obdržijo na njem. Takšni zahtevki bodo obravnavani po njihovem prejemu. V zvezi s tem zadevne skupine in subjekte opozarjamo, da bo Svet redno pregledoval seznam v skladu s členom 1(6) Skupnega stališča 2001/931/SZVP. Da bi bili lahko zahtevki preučeni med naslednjim pregledom, jih je treba predložiti v treh tednih od datuma obvestila o utemeljitvi.

Zadevne osebe in skupine opozarjamo, da lahko pristojnim organom zadevne države članice ali zadevnih držav članic, navedenih na seznamu v prilogi k Uredbi, pošljejo vlogo za dovoljenje za uporabo zamrznjenih sredstev za nujne potrebe ali posebna plačila v skladu s členom 5(2) navedene uredbe. Posodobljen seznam pristojnih organov je na naslednjem spletnem naslovu:

http://ec.europa.eu/comm/external_relations/cfsp/sanctions/measures.htm

(1) UL L 343, 23.12.2011, str. 10.
SL Uradni list Evropske unije C 88/10

Obvestilo za osebe in subjekte, za katere veljajo omejevalni ukrepi, določeni v Sklepu Sveta 2010/639/SZVP, kot se izvaja z Izvedbenim sklepom Sveta 2012/171/SZVP, in Uredbi Sveta (ES) št. 765/2006, kot se izvaja z Izvedbeno uredbo Sveta (EU) št. 265/2012 o omejevalnih ukrepih proti Belorusiji

2012/C 88/07

Osebe in subjekti, navedeni v Prilogi V k Sklepu Sveta 2010/639/SZVP, kot se izvaja z Izvedbenim sklepom Sveta 2012/171/SZVP (1), ter v Prilogi IB k Uredbi Sveta (ES) št. 765/2006, kot se izvaja z Izvedbeno uredbo Sveta (EU) št. 265/2012 (2) o omejevalnih ukrepih proti Belorusiji, obveščamo o naslednjem:

Svet Evropske unije je sklenil, da je treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/639/SZVP in Uredbe (ES) št. 765/2006 o omejevalnih ukrepih proti Belorusiji. Razlogi za uvrstitev teh oseb in subjektov na seznam so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih straneh iz Priloge II k Uredbi (ES) št. 765/2006, zaprosijo za dovoljenje za uporabo zamrznjenih sredstev za nujne potrebe ali natančno določena plačila (glej člen 3 Uredbe).

Zadevne osebe in subjekti lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu na naslov:

Svet Evropske unije Generalni sekretariat GD K – Oddelek za koordinacijo Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe in subjekte obenem obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 87, 24.3.2012

(2) UL L 87, 24.3.2012
SL Uradni list Evropske unije C 8/32

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2012/C 8/09

Minister za gospodarstvo, kmetijstvo in inovacije Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku G18, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245).

Minister za gospodarstvo, kmetijstvo in inovacije vabi v skladu z navedeno direktivo in s členom 15 Zakona o rudarstvu (Uradni list Kraljevine Nizozemske 2002, št. 542) vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov v bloku G18 nizozemskega epikontinentalnega pasu.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De minister van Economische Zaken, Landbouw en Innovatie ter attentie van de heer P. Jongerius, directie Energiemarkt ALP/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Dodatne informacije so na voljo pri: g. E. J. Hoppel, telefon: +31 703797762.
19.

od podpore dvosmerni mobilnosti in obsežnejšemu sodelovanju v neformalnih učnih aktivnostih med mladimi ter mladinskimi delavci in mladinskimi vodji iz EU in VEd imajo lahko številne koristi: (a) mladi, ki na ta način razvijajo svoje spretnosti in kompetence in so tako bolj zaposljivi, se učijo inovativnih pristopov in razvijajo razumevanje drugih kultur v vse bolj globaliziranem večkulturnem svetu ter dobijo priložnost za razmišljanje o tem, kako bi v različnih situacijah lahko še bolj sodelovali v demokratičnem življenju; (b) civilnodružbene, zlasti mladinske organizacije, pa tudi tiste, ki delajo z mladimi in zanje, saj omogoča dejansko vzajemno učenje načinov krepitve vloge mladih in njihove participacije, in sicer z okrepitvijo različnih oblik sodelovanja med njimi; (c) skupnosti v EU, ki gostijo mlade iz VEd, in lokalne skupnosti iz VEd, ki gostijo mlade iz EU, zlasti zaradi razvijanja njihovih medkulturnih kompetenc; (d) družine in vrstniki mladih, ki so vključeni v mobilnost, po tem, ko se vrnejo v matično državo, in sicer je tu mišljeno njihovo dojemanje EU in medkulturna občutljivost; (e) civilna družba VEd, med drugim zato, ker se sreča s kulturo demokracije in dobi informacije o praksi demokratičnega življenja, pa tudi o trajnostnem razvoju in spodbujanju skupnih vrednot, kot so medsebojno razumevanje, demokracija, solidarnost in spoštovanje človekovih pravic; (f) celotna Evropa, saj se s tem ustvarja intelektualni kapital, ki bo nadalje krojil in vplival na civilno družbo;
22.

POZIVA države članice in Komisijo, naj: — v okviru delovne skupine za javno zdravje na višji ravni začnejo razmislek, da bi našle učinkovite načine vlaganja v zdravje, ki bi pomagali oblikovati sodobne, odzivne in vzdržne zdravstvene sisteme; — zato da začnejo ta proces in izpolnijo njegove cilje: — zaprosijo delovno skupino za javno zdravje na višji ravni, naj usmerja ta razmislek, pripravi načrt zanj in načine izvedbe, — zaprosijo delovno skupino za javno zdravje na višji ravni, naj vzdržuje reden dialog z Odborom za ekonomsko politiko in Odborom za socialno zaščito, — državam članicam olajšajo dostop do neformalnega in neodvisnega svetovanja strokovnjakov na področjih politike, ki so pomembna za ta razmislek, — v ta razmislek vključijo zlasti naslednje cilje: — spodbujanje ustrezne predstavitve zdravja v okviru strategije Evropa 2020 in v postopku evropskega semestra, — izmenjavo in analizo izkušenj in najboljših praks, da se ustvarijo dejavniki za uspešno in učinkovito izkoriščanje strukturnih skladov za naložbe v zdravstvo, — izmenjavo izkušenj, najboljših praks in strokovnega znanja pri razumevanju vedno večjih in spreminjajočih se zdravstvenih potreb družbe – zlasti zaradi staranja prebivalstva – in ustreznem odzivanju nanje ter pri učinkovitem in premišljenem oblikovanju naložb v zdravstveni sektor, — sodelovanje pri merjenju in spremljanju učinkovitosti naložb v zdravstvo, — upoštevanje programov, podatkov, znanja, dokazov ter strokovnega znanja in izkušenj, ki obstajajo v EU, mednarodnih organizacijah, zlasti WHO in OECD, in v državah članicah, da se izognejo dvojnemu delu;
SL Uradni list Evropske unije C 124/15

Uradno obvestilo Vlade Republike Madžarske v skladu z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Besedilo velja za EGP)

2011/C 124/11

Vlada Republike Madžarske v skladu s členoma 2 in 3 Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1) (v nadaljnjem besedilu: direktiva) s tem dokumentom uradno obvešča Evropsko komisijo:

V sporočilu o določitvi zaprtih območij, objavljenem v Uradnih obvestilih, priloženih Uradnemu listu Madžarske (Magyar Közlöny) št. 91 z dne 22. oktobra 2010 (v nadaljnjem besedilu: sporočilo), je Urad Republike Madžarske za rudarstvo in geologijo (Magyar Bányászati és Földtani Hivatal – MBFH) v skladu z oddelkom 50(5) Zakona o rudarstvu iz leta 1993 (XLVIII) celotno ozemlje Madžarske opredelil kot zaprto območje glede ogljikovodikov, ogljikovega dioksida, metana v nahajališčih premoga, črnega premoga in rud (vključno z boksitom).

MBFH je na dan objave sporočila preklical sporočilo št. 2040/1999 (Uradni list o rudarstvu št. 3) Urada Republike Madžarske za rudarstvo o določitvi zaprtih območij.

Določbe sporočila ne vplivajo na rudarske pravice, pridobljene pred objavo sporočila, in postopke v zvezi s pridobitvijo rudarskih pravic, ki so potekali ob času objave.

Uradno obvestilo Vlade Republike Madžarske, objavljeno v Uradnem listu Evropske unije št. 2007/C 100/11 (v nadaljnjem besedilu: uradno obvestilo), od odstavka 6 in uradno obvestilo Vlade Republike Madžarske, objavljeno v Uradnem listu Evropske unije št. 2008/C 232/09, sta bili razveljavljeni z objavo sporočila.

Določbe uradnega obvestila o določitvi organa Madžarske, ki je odgovoren za izvajanje člena 3 Direktive, in postopku, ki se je začel z javnim razpisom za pridobitev koncesije, so še vedno veljavne.

(1) UL L 164, 30.6.1994, str. 3.